L 311/80 Den Europæiske Unions Tidende 31.10.2014 KOMMISSIONENS AFGØRELSE af 29. oktober 2014 om en foranstaltning Tyskland har truffet i overensstemmelse med artikel 7 i Rådets direktiv 89/686/EØF om tilbagetrækning fra markedet og forbud mod markedsføring af varmebeskyttelses- dragterne »Hitzeschutzanzug FW Typ 3« (meddelt under nummer C(2014) 7977) (2014/760/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets direktiv 89/686/EØF af 21. december 1989 om indbyrdes tilnærmelse af medlemsstaternes lovgivninger om personlige værnemidler ()), særlig artikel 7, og ud fra følgende betragtninger: (1) — Ijanuar 2014 underrettede de tyske myndigheder Kommissionen om en foranstaltning om tilbagetrækning fra markedet og forbud mod markedsføring af en varmebeskyttelsesdragt af typen »Hitzeschutzanzug FW Typ 3«, der fremstilles af KONTEX Textile Hitze- und Isolierprodukte GmbH, Olgastrasse 46-48, D-73614 Schorndorf (Tysk- land). Produkterne var forsynet med »CE-mærkning« i henhold til direktiv 89/686/EØF om personlige værne- midler efter at være blevet testet og typeafprøvet i overensstemmelse med den harmoniserede standard EN 1486:2007 Beskyttelsesbeklædning for brandmænd — Prøvningsmetoder og krav til reflekterende beklædning til specia- liseret bekæmpelse af brand. (2) — Beskyttelsesbeklædning for brandmænd er personlige værnemidler (PV), der klassificeres i kategori III. Denne type PV, der skal beskytte mod livsfare eller fare for alvorlig eller uoprettelig helbredsskade, hvis direkte virkning fabri- kanterne mener, forbrugerne vil være ude af stand til at genkende i tide, er underlagt en undersøgelse med henblik på EF-typegodkendelse og en EF-kvalitetssikringskontrol, som udføres af det bemyndigede organ på anmodning fra fabrikanten. (3) — Den kontrol, som det tyske arbejdsmiljøinstitut for den tyske lovpligtige ulykkesforsikring (IFA — Institut fiir Arbeitsschutz der Deutschen Gesetzlichen Unfallversicherung) udførte i St. Augustin (test ref. 2013 22805, 7. august 2013), viste, at værdierne for varmeoverførsel (strålevarme) i henhold til punkt 6.2 og for varmeoverførsel (konvektionsvarme) i henhold til punkt 6.3 i den ovennævnte harmoniserede standard ikke er opfyldte. Derfor var de følgende væsentlige sundheds- og sikkerhedskrav i bilag II til direktiv 89/686/EØF ikke opfyldte: — 3.6.1. Materialer, der indgår i PV, og andre bestanddele deraf — 3.6.2. Beskyttelsesdragter, klar til brug. (4) — Der er derfor risiko for, at varmebeskyttelsesdragterne overfører varme under brandbekæmpelse, hvorved brand- mænd udsættes for livstruende forbrændinger eller for at blive brændt ihjel. (5) — Da de relevante væsentlige sundheds- og sikkerhedskrav vedrørende beskyttelse ikke er opfyldte, og der ikke er blevet forelagt nogen gyldig EF-typeafprøvningsattest, mener de tyske myndigheder ikke, at varmebeskyttelses- dragterne kan markedsføres. Varmebeskyttelsesdragterne opfylder heller ikke kravene i den tyske forordning om markedsføring af personlige værnemidler (8. ProdSV), og deres anvendelse bringer brandmænds eller andres sikkerhed, sundhed og liv i fare. (6) — Kommissionen skrev til fabrikanten og opfordrede den til at fremsætte sine bemærkninger til de foranstaltninger, som de tyske myndigheder har truffet. Der er til dato ikke modtaget noget svar. (7) — Ilyset af den tilgængelige dokumentation mener Kommissionen, at varmebeskyttelsesdragten »Hitzeschutzanzug FW Typ 3« ikke har overholdt punkt 6.2. og 6.3. i den harmoniserede standard EN 1486:2007, der vedrører de væsentlige sundheds- og sikkerhedskrav 3.6.1. Materialer, der indgår i PV, og andre bestanddele deraf og 3.6.2. »Beskyt- telsesdragter, klar til brug« i bilag II til direktiv 89/686/EØF — () EFTL 399 af 30.12.1989, s. 18.